रक्तदाताओं ने कहा- हिंडौन में ब्लड बैंक खोलो
हिंडौन सिटी| राजकीयअस्पताल में ब्लड बैंक खोले जाने की मांग शुक्रवार को अनूठे अंदाज में की गई। लायंस क्लब हिंडौन सेन्ट्रल, राजस्थान राज्य भारत स्काउट-गाइड संघ एवं राजस्थान मेडिकेयर रिलीफ सोसायटी आदि विभिन्न संगठनों की ओर से आयोजित रक्तदान शिविर में 102 रक्तदाताओं ने स्वैच्छिक रक्तदान किया और इसके साथ ही सरकार से हिंडौन के राजकीय अस्पताल में ब्लड बैंक खोले जाने की मांग बुलंद की। स्व. बाबूलाल गुप्ता ब्रह्मवाद वालों की पांचवी पुण्यतिथि पर इस रक्तदान शिविर में विधायक राजकुमारी जाटव ने रक्तदाताओं और शहरवासियों को विश्वास दिलाया कि हिंडौन के राजकीय अस्पताल में हर हाल में ब्लड बैंक खोली जाएगी। इसके लिए वे जल्दी ही मुख्यमंत्री और चिकित्सामंत्री से मिलेंगी। उन्होंने हिंडौन के राजकीय अस्पताल को 300 बैड में क्रमोन्नत किए जाने की शहरवासियों की मांग को भी जायज ठहराया और कहा कि वे राजकीय अस्पताल को क्रमोन्नत भी कराएंगी। डीएसपी राकेश कुमार ने कहा कि उन्होंने अस्पताल में पुलिस चौकी की आवश्यकता मानते हुए एसपी को पत्र भेजकर अवगत करा दिया है। समारोह को भाजपा के जिलाध्यक्ष रमेश राजोरिया, नगर परिषद के सभापति अरविंद जैन, पंचायत समिति की प्रधान डॉ. वंदना बेनीवाल, हृदय रोग विशेषज्ञ डॉ. पुष्पेन्द्र गर्ग आदि थे।
सैकड़ों रक्तदाता, फिर क्यों नहीं ब्लड बैंक
विभिन्नसंगठनों की ओर से आयोजित होने वाले रक्तदान शिविरों में सैंकड़ों रक्तदाता स्वैच्छिक रक्तदान करते हैं, फिर भी हिंडौन में ब्लड बैंक नहीं होना बड़ा सवाल पैदा करता हैं। शुक्रवार को 102 रक्तदाताओं ने रक्तदान किया। इनमें करौली के जिला अस्पताल से आई टीम ने 38 और जयपुर के एसएमएस से आई टीम ने 64 रक्तदाताओं से रक्त संग्रह किया। पंचायत समिति की प्रधान डॉ. वंदना बेनीवाल और डीएसपी राकेश कुमार सहित कई पार्षदों और दंपत्तियों ने स्वैच्छिक रक्तदान किया। इसी तरह भारत विकास परिषद की स्थानीय शाखा की ओर से अभी तक 22 शिविर आयोजित किए जा चुके हैं।
हिंडौन सिटी. शिविरमें रक्तदान करते डीएसपी राकेश कुमार।
hin_Deva hin_Deva hin_Deva hin_Deva hin_Deva